અમેરિકામાં ફુગાવો વધતો જણાય તો ફેડરલ રિઝર્વ દ્વારા વ્યાજદરમાં અપેક્ષા કરતાં વહેલો અને વધારે સંખ્યામાં વધારો કરવામાં આવે એવી શક્યતા છે. જાન્યુઆરીના ફુગાવાના આંકડાઓ બુધવારે જાહેર થવાના છે. એ પછી 20 અને 21 માર્ચ એમ બે દિવસ માટે ફેડરલ રિઝર્વની બેઠક મળવાની છે. જાન્યુઆરી માસમાં રોજગારી વધી છે અને મજૂરોનાં વેતન પણ વધ્યા છે એટલે લેબર માર્કેટ ઘણી સુધારા ઉપર હોવાનું દેખાય છે. એ જોતાં જાન્યુઆરીમાં ફુગાવો પણ વધ્યો હોવો જોઇએ એવું બજાર માની રહી છે. વિશ્લેષકો કહે છે, અમેરિકાનો આર્થિક વિકાસ દેખાય છે તેના કરતાં વધારે સારો છે જે ફુગાવાને બળ આપશે. પરિણામે ડૉલર વધશે અને સોનું તૂટવાની શક્યતા છે.